|  |
| --- |
| Mal for innhold i prosjektbeskrivelse Store klima- og energisatsinger i industrien |

# Sammendrag

Gi et kortfattet sammendrag av prosjektet (ca. ½ side). Beskrivelsen skal skrives på et lettfattelig format, det vil si at det skal være enkelt for en utenforstående å forstå bakgrunnen for prosjektet, hva det handler om og hva det skal oppnå.

# Informasjon om søker og partnere

Gi en kort beskrivelse av søker og eventuelle andre relevante parter i prosjektet basert på følgende:

* Beskrivelse av virksomheten
* Selskapsstruktur/eierskap
* Finansiell situasjon/nøkkeltall (legg gjerne ved (en lenke til) siste årsrapport)
* Antall ansatte
* Lokalisering
* Dagens energibruk (og eventuelt effektbehov) fordelt på energibærere – gjerne synliggjort med data fra de tre siste år
* Dagens klimagassutslipp – gjerne synliggjort med data for de tre siste år

Er dere en EPC-leverandør: Da er kunden en partner og dere beskriver dem her

# Prosjektets innhold

## Formål og tematisk avgrensning

Beskriv kort hvordan prosjektet er innenfor programmets tematiske avgrensning.

## Prosjektinnhold

Beskriv konkret

* formålet deres med prosjektet
* hvilke aktiviteter prosjektet består av
* hva det skal investeres i
* hvordan prosjektet skal gjennomføres

### Teknologileverandører

Beskriv sentrale teknologileverandører/underleverandører/partnere i prosjektet. I hvilken grad deltar de i prosjektet. Har de erfaring fra tidligere tilsvarende prosjekter? Hvordan kan prosjektet bidra til å spre teknologien ytterligere?

Benyttes det eksterne rådgivermiljø: beskriv dem og deres kompetanse her.

Er dere en EPC-leverandør: Da er kunden en partner og dere beskriver dem her

## Alternativ til gjennomføring av prosjektet

Beskriv så konkret som mulig hva som er alternativet til å gjennomføre prosjektet, det vil si det som virksomheten vil gjøre uten finansiering fra Enova.

Dette kan for eksempel være

* en investering i en konvensjonell, mindre miljøvennlig løsning som kan utføre samme formål
* foreta en investering/gjennomføre et prosjekt som er redusert i omfang
* foreta investeringen/gjennomføre prosjektet på et vesentlig senere tidspunkt
* ikke å foreta en investering/gjennomføre prosjektet («business as usual») (i så fall må årlige drift- og vedlikeholdskostnader ved å fortsette som før legges til grunn som referanse)

Hva skjer med prosjektet hvis søknaden får avslag fra Enova?

# Plan og aktiviteter

## Prosjektplan og fremdrift

Beskriv aktivitetene i prosjektet – hva og når.

Legg særlig vekt på milepæler som er beslutningspunkter eller som har konsekvenser for prosjektets gjennomføring eller framdrift. Dette kan f.eks. være

* prosjektforankring hos beslutningstaker/ledelse
* avtaler/kontrakter, offentlige tillatelser som skal på plass
* mulige stopp-punkter i prosjektet knyttet til utfall av prosjektets aktiviteter

# Direkte klima-, energi- og effektresultater fra prosjektet

Dette er effekter som kan kvantifiseres, kontraktsfestes og som er direkte under søkerens kontroll.

Beskriv tydelig hvordan resultatet er beregnet, og hvordan oppnådd resultat skal dokumenteres. Gjør rede for hva som er baseline ved søknadstidspunktet. Relevante punkter å beskrive kan for eksempel være:

* Fordeling av energiresultat mellom ulike energibærere (elektrisitet/fossilt, etc)
* Ny fornybar energiproduksjon
* Konvertert energimengde fra fossile brensler til kraft eller bio
* Reduksjon av energibehov sammenlignet med allerede tilgjengelig teknologi

## Energiresultat fra prosjektet

Når prosjektet innebærer investering i en løsning som reduserer eller øker energibruken skal dette forklares og kvantifiseres.

Beskriv også eventuelle økninger i elektrisitetsforbruk, f.eks. som resultat av konvertering fra fossile energibærere.

## Klimaresultat fra prosjektet

Når prosjektet innebærer investering i en løsning som kutter i bruk av fossile brensler vil det bidra til reduksjon av bedriftens direkte utslipp og denne skal kvantifiseres.[[1]](#footnote-2) Gjør rede for hvilke utslippsfaktorer som er bruk for å kvantifisere resultatet.

## Effekt- og fleksibilitetsresultat fra prosjektet

Dersom prosjektet innebærer investering i en løsning som påvirker effektbehovet skal dette forklares og kvantifiseres. Både dersom effektbehovet reduseres og dersom det økes.

Noen prosjekt vil kunne frigjøre effekt (fleksibilitet) i perioder. Om prosjektet tilgjengeliggjør fleksibilitet beskriv dette og oppgi effektavlasting og prosjektert varlighet (ms, s, m, time, sesong). Beskriv den teknologiske løsningen som muliggjør fleksibiliteten, inkludert tall og beregninger som sannsynliggjør at den oppgitte fleksibiliteten vil kunne tilbys. Dette er ett krav for alle prosjekter som søker på tema 3 – energieffektiv utfasing av fossil fyring og hvor det kreves investeringer i fleksibilitetstiltak for at prosjektet skal kvalifisere.

# Økonomi og budsjett

Prosjektbeskrivelsen skal inneholde en oversikt over prosjektets totale kostnader og hvordan de godkjente kostnadene er beregnet i henhold til beskrivelsen i programkriteriene. Bruk også Enovas Excel-mal for prosjektbudsjett og nettonåverdi-beregning.

Redegjør også for endringer i driftskostnader og inntekter og bakgrunnen for det.

Prosjektets kostnader og eventuelle inntekter skal redegjøres for i Excel-malen for prosjektbudsjett, og oversendes som et Excel-dokument Det detaljerte budsjettet skal inneholde:

*Investeringskostnader*

* Egne personalkostnader
* Innkjøp av tjenester
* Maskiner, utstyr og materialer (fysisk utstyr inkl installasjon)

*Driftskostnader og driftsinntekter for investeringen sammenlignet med dagens løsning, eksempelvis:*

* Reduserte kostnader til CO2-kvoter/avgifter
* Reduserte drivstoff/brenselskostnader
* Reduserte energi- og effektkostnader
* Drift og vedlikeholdskostnader: Besparelser eller ekstrakostnader påløpt som resultat av investeringen.

Energipris skal baseres på [Enovas månedlige priser](https://www.enova.no/om-enova/drift/prisforutsetninger-for-soknader/), pluss nettleie og elavgift. Bedrifter som mener å ha grunnlag for andre prisforutsetninger må dokumentere dette med skriftlige avtaler. Karbonpriser skal baseres på [finansdepartementets karbonprisbaner](https://www.regjeringen.no/no/tema/okonomi-og-budsjett/statlig-okonomistyring/karbonprisbaner-for-bruk-i-samfunnsokonomiske-analyser-i-2024/id3020031/)

# Finansiering

Enovas finansiering skal være utløsende for at prosjektet gjennomføres. Det er derfor viktig at dere beskriver hvorfor prosjektet ikke kan gjennomføres uten finansiering fra Enova, og hvilken type finansiering dere har behov for.

Beskriv hvordan prosjektet planlegges finansiert, herunder:

* Egenfinansiering (beskriv hvordan denne skal struktureres)
* Tilskudd fra Enova
* Lån fra det kommersielle markedet eller andre ikke-offentlige aktører
* Offentlig støtte som for eksempel Innovasjon Norge, Norges forskningsråd, departement, fylkeskommune eller lignende i tillegg til eventuelle midler fra utenlandske eller overnasjonale støtteregimer som EUs rammeprogrammer.
* Lån fra det offentlige støtteapparatet (som over), der det er et statstøtte-element i lånet
* Annet (beskriv)

Annen offentlig støtte må ses i sammenheng med støtte fra Enova. Det er summen av offentlig støtte på det samme kostnadsgrunnlaget som ses opp mot den maksimale støtteandelen et prosjekt kan få.

1. Dette tilsvarer det resultatet som Enova kan kontraktsfeste, og som beregnes i det elektroniske søknadsskjemaet (Energi- og klimafanene). [↑](#footnote-ref-2)